לוקה קלדירולה

לוקה קלדירולה (באיטלקית: Luca Caldirola; ) הוא כדורגלן איטלקי המשחק בעמדות הבלם והמגן שמאלי בקבוצת מונצה מהסרייה א'.

קריירת מועדונים
קלדירולה החל את קריירת המשחק שלו בקבוצות הילדים והנוער של קבוצת אינטר מילאנו ואף שימש כקפטן קבוצת הנוער. במהלך עונת 2009/2010 צורף מספר פעמים לסגל הקבוצה הבוגרת, אך לא שותף במשחקים. את הבכורה הלא-רשמית ערך במסגרת משחק ידידות נגד AC מילאן.

בעונת 2010/2011 הושאל לקבוצת ויטסה ארנהם מליגת העל ההולנדית בה שיחק 11 משחקים. ביוני 2011 מכרה אינטר מחצית מכרטיס השחקן של קלדירולה לקבוצת צ'זנה כחלק מעסקת ההעברה של יוטו נגטומו לקבוצה. ב-7 בדצמבר ערך את הופעת הבכורה הרשמית שלו במדי אינטר במשחק במסגרת שלב הבתים של ליגת האלופות מול קבוצת צסק"א מוסקבה. כחודש לאחר מכן הושאל לקבוצת ברשה ששיחקה בסרייה ב'. ביוני 2012, עבר לשחק בקבוצת צ'זנה ושיחק בה בחצי הראשון של העונה, בטרם הושאל שוב לברשה עד לסיום העונה.

ביוני 2013 חתם על חוזה ל-4 עונות בקבוצת ורדר ברמן מהבונדסליגה. ב-7 בדצמבר 2014 כבש את שער הבכורה בקריירה בבעיטה חופשית בהפסד הקבוצה 2–5 לקבוצת איינטרכט פרנקפורט. בעונת 2015/2016 הושאל לעונה לקבוצת דרמשטאדט 98 ובסיומה חזר לשחק בברמן.

בינואר 2019 חזר קלדירולה לאיטליה לאחר חמש שנים, כשחתם בבנוונטו מהסרייה ב', אליה עבר בהעברה חופשית. בתוך שתי עונות חתם בקבוצת מונצה מהסרייה ב'.

קישורים חיצוניים

הערות שוליים

בלמי כדורגל איטלקים
כדורגלנים איטלקים
כדורגלני אינטר מילאנו
כדורגלני ויטסה ארנהם
כדורגלני צ'זנה
כדורגלני ברשה
כדורגלני ורדר ברמן
כדורגלני דרמשטאדט 98
כדורגלני בנוונטו
כדורגלני מונצה
ספורטאים זרים בהולנד
ספורטאים איטלקים בגרמניה
איטלקים שנולדו ב-1991